Guldbagge

Guldbaggen (norsk gullbassen) er en svensk filmpris som har vært delt ut av Svenska Filminstitutet siden 1964 «för framstående insatser för den svenska filmen under det gångna året». 

 Historikk 
Den første utdelingen ble holdt på Grand Hôtel i Stockholm den 25. september 1964. Det ble delt ut tre priser, for høyeste kvalitetspoeng for Tystnaden, beste regi til Ingmar Bergman for Tystnaden, beste kvinnelige skuespiller til Ingrid Thulin for Tystnaden og beste mannlige skuespiller  til Keve Hjelm for Kvarteret Korpen.

Frem til 1983 foregikk prisutdelingen på høsten. Da belønnet man filminnsatser fra juli til juni det foregående brutte kalenderåret. Siden 1985 deles prisene ut i januar året etter det hele kalenderåret som belønnes. I 1985 ble dermed filminnsatser fra de foregående 18 månedene belønnet for å komme i gjenge etter bytte av periodeinndelingen; det ble derfor ikke gjennomført noen utdeling i 1984.

 Utvelgelse av filmer og nominasjonsprosess 
De svenske spille- og dokumentarfilmene som har hatt premiere i løpet av det foregående kalenderåret og har en visningstid på over 60 minutter er kvalifisert til å bli nominert. Filmene skal ha blitt lansert på en kino med åpne visninger i minst syv dager, og/eller omfattes av «betygsindex». For at en film skal bli ansett som svensk kreves det at den har en svensk hovedprodusent hvor eiersiden har svensk majoritet. Produsenten må i tillegg melde inn filmen for at den skal kunne komme i betraktning for å bli nominert.

En nominasjonskomité avgjør hvilke filmer og personer som skal nomineres til Guldbaggens forskjellige kategorier. Den består av 36 medlemmer som har erfaring fra filmbransjen. Medlemmene deles inn i fire jurygrupper og diskuterer frem tre nominasjoner i hver kategori. Nominasjonskomitéen velger ut samtlige Guldbaggenominerte, bortsett fra til priskategoriene Beste kortfilm og Beste dokumentarfilm som har egne nominasjonsgrupper.

 Vinnerjuryen 
En egen jury peker ut vinnerne blant de nominerte i de respektive priskategoriene. Vinnerjuryen består av ni medlemmer med profesjonell kompetanse innen film. Det er Svenska Filminstitutet som velger ut medlemmene av juryen, som har en mandatperiode  på tre år.
Hedersguldbaggen deles ut uten forutgående nominasjon av Svenska Filminstitutets styre.

 Skulpturen 
Prisen er en emaljert og forgylt kobberbille som veier omtrent 1,2 kg, og er formgitt av kunstneren Karl Axel Pehrson i samarbeid med Eje Öberg.

 Priskategorier  
Fra og med prisutdelingen i 2023 deles Guldbaggen ut i 17 kategorier, samt de relaterte prisene Gullspira, Hedersguldbaggen og Guldbaggens publikumspris. Til Guldbaggegallaen i 2025 ble prisen til årets nykomling gjeninnført, nå under navnet Guldpiga.

+ Nåværende Guldbaggekategorier (per 2025) Kategori  År (utdeling)   Kommentar   Beste film  1964–  Tilfaller filmens produsent. Het Høyeste kvalitetspoeng 1964–1983.    Beste regi  1964–   Beste kvinnelige hovedrolle  1964–   Beste mannlige hovedrolle 1964–   Beste foto  1989–   Beste manuskript   1989–  Beste kortfilm  1996–  Tilfaller filmens regissør.  Beste kvinnelige birolle   1996–   Beste mannlige birolle  1996–   Beste dokumentarfilm   2001– Tilfaller filmens regissør. Beste produksjonsdesign  2012–  Erstattet Særskilte innsatser.Het Beste scenografi 2012–2021.  Beste originalmusikk  2012–  Erstattet Særskilte innsatser. Også utdelt som Beste musikk Beste maskedesign  2012– Erstattet Særskilte innsatser. Beste lyddesign   2012–  Erstattet Særskilte innsatser. Beste kostymedesign   2012–  Erstattet Særskilte innsatser. Beste klipping   2012–  Erstattet Særskilte innsatser. Beste visuelle effekter   2012–2013,2016–Erstattet Særskilte innsatser.

+ Relaterte priser Kategori  År (utdeling)   Kommentar   Hedersguldbaggen  2001– Tildeles en person innen filmbransjen for vedkommendes livstidsprestasjon.  Gullspira  2006– Tildeles en person eller institusjon som har gjort enestående innsatser for svensk barnefilm. Guldbaggens publikumspris  2007–  Stemmes frem av publikum. Het Kinopublikums pris 2007–2017.  Guldpiga  2025–  Deles ut for å «lyfta fram nya talanger, som med sitt arbete ger oss hopp om en spännande framtid för svensk film».

+ Tidligere Guldbaggekategorier og relaterte priser Kategori  År (utdeling)   Kommentar   Guldbaggejuryens spesialpris   1965–1988  Erstattet av Kreative innsatser.  Ingmar Bergman-prisen   1978–2007  Til innsatser innen svensk film som ellers ikke ble dekket av Guldbaggene. Juryen var Ingmar Bergman og direktøren for Svenska Filminstitutet. Prisen opphørte i og med Bergmans død i 2007.  Beste utenlandske film   1988–2022 Tilfalt filmens regissør. Kreative innsatser   1989–2000  Ble erstattet av de to kategoriene for Beste prestasjon.  Guldbaggen for beste prestasjon (innen yrkeskategoriene filmklippere, scenograf, kostyme, sminke, spesialeffekter og animasjon)  2001–2007 Erstattet av Særskilte innsatser.  Guldbaggen for beste prestasjon (innen yrkeskategoriene lydtekniker, mixere og komponist)  2001–2007 Erstattet av Særskilte innsatser.  Guldbaggen for særskilte innsatser   2008–2011, 2014–2015 For innsatser innen samtlige yrkeskategorier som manglet egne Guldbaggekategorier. Ble erstattet av syv faste Guldbagger.  Guldbaggen for årets nykomling   2016–2020  Var ment å inspirere og oppmuntre til nye og normbrytende valg.
 Fotnoter 

 Referanser 






 Eksterne lenker 





Kategori:Utmerkelser etablert i 1964